লিখিত বক্তবে তিনি আরো বলেন, উপজেলার চেঙ্গা পাঁচ পুকুরিয়া মৌজার সাবেক দাগ নং-২৪৪ এর ২.১০ এর কাত ১.৩৩ শতক কাতে ৫০ শতক ধানী জমি ওয়ারিশ ও কবলা দলিল মূলে যুগ যুগ ধরে ভোগ দখল করে আসছেন তিনি। হঠাৎ ২০১৩ সালে তার বোন মোছা: বিলকিছ বেওয়া উক্ত সম্পত্তি অযৌক্তিক ভাবে দাবি করে। এ জমি নিয়ে আদালতে বর্তমানে মামলা বিচারাধীন রয়েছে। আদালত ওই জমির ওপর অস্থায়ী নিষেধাজ্ঞা জারি করেছে। উক্ত জমি দখলে নিতে তার বোন স্থানীয় একদল সন্ত্রাসী টাউট বাটপার শ্রেণীর লোকদেরকে ভাড়া করে তাকে ও তার স্কুল ও কলেজ পড়ুয়া দু’মেয়েকে বিভিন্ন ক্ষতি করবে মর্মে হুমকি-ধামকি দিচ্ছে। ভাড়াটিয়া সন্ত্রাসীরা আদালতের নিষেধাজ্ঞা উপেক্ষা করে বার বার জমি দখলের জন্য দলবল নিয়ে এসে দু’বার ধান কর্তন করেছে এবং তাকে মারপিট করেছে। এসব ঘটনায় শাজাহানপুর থানায় লিখিত অভিযোগ দায়ের করলেও পুলিশ কোন ব্যবস্থা নেয়নি। এছাড়াও জমির ধান কর্তন, মারপিট ও হুমকির ঘটনায় আদালতে পৃথক পৃথক ভাবে ৪/৫ টি মামলা দায়ের রয়েছে। এমতাবস্থায় সংবাদ সম্মেলনের মাধ্যমে তিনি ও তার দু’মেয়ের নিরাপত্তা দাবি করে স্থানীয় প্রশাসন ও মাননীয় প্রধানমন্ত্রীর সু-দৃষ্টি কামনা করেছেন তিনি।